Source: http://lex.justice.md/index.php?action=view&view=doc&lang=1&id=311052
Timestamp: 2018-09-26 03:28:35+00:00

Document:
LC1146/1997
ID intern unic: 311052
LEGE Nr. 1146
din 09.04.1997
cu privire la completarea Codului penal, Codului de procedură penală
şi Codului cu privire la contravenţiile administrative,
reieşind din Legea privind drepturile copilului
Publicat : 05.06.1997 în Monitorul Oficial Nr. 037 Promulgat : 28.05.1997 Data intrarii in vigoare : 05.06.1997
Art. I. - Codul penal, aprobat prin Legea R.S.S. Moldoveneşti din 24 martie 1961 (Veştile Sovietului Suprem alR.S.S. Moldoveneşti, 1961, nr. 10, art. 41; Monitorul Parlamentului Republicii Moldova, 1992, nr. 8, art. 203; 1993, nr. 11, art. 343; Monitorul Oficial al Republicii Moldova, 1995, nr. 9, art. 92; 1996, nr. 8-9, art. 82; nr. 40-41, art. 369), se completează după cum urmează:
1. Articolul 23 alineatul 4 punctul 2), după textul "(alineatele întîi şi doi ale articolului 207/2);", se completează cu textul "antrenarea minorilor în acţiuni militare şi propagarea războiului în rîndurile lor (articolul 223/2);".
2. Articolul 88 se completează cu punctul 9), avînd următorul cuprins:
"9) săvîrşit, profitînd de neputinţa victimei de a se apăra, -".
3. Articolul 101 se completează cu partea a doua, avînd următorul cuprins:
"Aceleaşi acţiuni săvîrşite asupra minorilor - se pedepsesc cu privaţiune de libertate de pînă la cinci ani."
4. Codul se completează cu articolele 113/1 şi 223/2,avînd următorul cuprins:
"Articolul 113/1. Vînzarea şi traficul de copii
Vînzarea şi traficul de copii în orice scop şi în orice formă, inclusiv de către părinţi sau persoane subrogatorii legale, - se pedepsesc cu privaţiune de libertate pe un termen de la trei pînă la opt ani."
"Articolul 223/2. Antrenarea minorilor în acţiuni militare
şi propagarea războiului în rîndurile lor
Antrenarea minorilor care nu au atins vîrsta de 16 ani în acţiuni militare şi propagarea războiului în rîndurile lor -
se pedepsesc cu privaţiune de libertate pe un termen de la doi la cinci ani sau cu muncă corecţională pe un termen de doi ani, ori cu amendă în mărime de pînă la cincizeci de salarii minime."
Art. II. - În articolul 107 alineatul 4 al Codului de procedură penală, aprobat prin Legea R.S.S. Moldoveneşti din 24 martie 1961 (Veştile Sovietului Suprem alR.S.S. Moldoveneşti, 1961, nr. 10, art. 42; Veştile Sovietului Suprem şi ale Guvernului R.S.S. Moldoveneşti, 1985, nr. 2, art. 12; nr. 9, art. 88; nr. 11, art. 102; 1986, nr. 6, art. 49; 1987, nr. 8, art. 108; nr. 11, art. 142; Monitorul Parlamentului Republicii Moldova, 1992, nr. 8, art. 210; 1993, nr. 4,art. 90; nr. 11, art. 343; Monitorul Oficial al Republicii Moldova, 1994, nr. 6, art. 7; nr. 10, art. 88; 1995,nr. 41-42, art. 469; 1996, nr. 8-9, art. 84; nr. 14-15, art. 149; nr. 23-24, art. 257; nr. 40-41, art. 369; nr. 46-47, art. 413; Legea nr. 1144-XIII din 9 aprilie 1997), după cifrele "113" se introduc cifrele "113/1,".
Art. III. - Codul cu privire la contravenţiile administrative, aprobat prin Legea R.S.S. Moldoveneşti din 29 martie 1985 (Veştile Sovietului Suprem şi ale Guvernului R.S.S. Moldoveneşti, 1985, nr. 3, art. 41; Monitorul Parlamentului Republicii Moldova, 1993, nr. 4, art. 90; Monitorul Oficial al Republicii Moldova, 1996, nr. 61-62, art. 603), se completează după cum urmează:
1. Articolul 41 se completează cu partea a doua, avînd următorul cuprins:
"Aceleaşi acţiuni săvîrşite asupra minorilor - atrag după sine aplicarea unei amenzi de pînă la douăzeci de salarii minime."
2. După articolul 41/2, se introduce articolul 41/3, avînd următorul cuprins:
"Articolul 41/3. Antrenarea minorilor la munci ce prezintă
pericol pentru sănătatea lor
Antrenarea minorilor la executarea oricăror munci ce prezintă pericol pentru sănătatea lor ori servesc drept piedică în procesul de instruire, ori prejudiciază dezvoltarea lor fizică, intelectuală, spirituală şi socială - atrage după sine aplicarea unei amenzi de pînă la douăzeci de salarii minime."
3. Denumirea şi dispoziţia articolului 170, după cuvintele "îndatoririlor de", se completează cu cuvîntul "supraveghere,".
Art. IV. - Guvernul, în termen de trei luni:
va aduce actele sale normative în corespundere cu prezenta lege;
va asigura revizuirea şi anularea de către ministere şi departamente a actelor normative care contravin prezentei legi.
Art. V. - Prezenta lege intră în vigoare la data publicării.
PARLAMENTULUI Dumitru MOŢPAN
Chişinău, 9 aprilie 1997.
Nr. 1146-XIII.

References: Articolul 23
 Articolul 88
 Articolul 101
 articolul 107
 Articolul 41
 articolul 41
 articolul 41